****

**REPUBLIKA HRVATSKA**

**KRAPINSKO – ZAGORSKA ŽUPANIJA**

**OPĆINA KRAPINSKE TOPLICE**

KLASA: 334-01/20-01/000

URBROJ: 2197/03-02-20-1

Krapinske Toplice, 16.11.2020.

PREDMET: Nacrt Strateškog plana razvoja turizma Općine Krapinske Toplice

za razdoblje 2020-2025.g.

- **OBRAZLOŽENJE NACRTA PLANA**

**UZ JAVNI POZIV ZA SAVJETOVANJE S JAVNOŠĆU**

Razlog za izradu Strateškog plana razvoja turizma Općine Krapinske Toplice je stvaranje preduvjeta za unapređenje turizma na području Općine Krapinske Toplice, te je stoga Općinsko vijeće donijelo Odluku o izradi Strateškog plana razvoja turizma Općine Krapinske Toplice za razdoblje od pet godina.

U svrhu donošenja odluke proveden je i postupak ocjene o potrebi provedbe strateške procjene utjecaja na okoliš za Strateški plan razvoja turizma Općine Krapinske Toplice

U postupku ocjene o potrebi strateške procjene utvrđeno je da Strateški plan razvoja turizma Općine Krapinske Toplice neće imati vjerojatno značajan utjecaj na okoliš te slijedom toga nije potrebno provesti stratešku procjenu utjecaja na okoliš.

Strateški plan razvoja turizma temeljni je akt kojim će se postaviti održivi sustav razvoja turizma na području Općine Krapinske Toplice. Temeljem analize postojećeg stanja i postavljenih ciljeva potrebno je odrediti mjere za unapređenje sustava razvoja turizma te popis objekata važnih za provedbu Strateškog plana razvoja turizma. Strateški plan razvoja turizma obuhvaća teritorij određen administrativnim granicama Općine Krapinske Toplice, te sve postojeće turističke objekte na području Općine.

Osnovni ciljevi Strateškog plana razvoja turizma na području Općine Krapinske Toplice su:

* valorizacija turističke ponude i načina definiranja razvojnih turističkih projekata kojima bi se poboljšala kvaliteta postojeće turističke ponude i stvorili preduvjeti za razvoj dodatne ponude i ukupnog razvoja turizma na području Općine Krapinske Toplice
* potrebno je utvrditi razvojne ciljeve usmjerene prema razvoju turizma Općine Krapinske Toplice, te definirati razvojne prioritete, mjere i projekte koji će doprinijeti ostvarenju cilja Strateškog plana razvoja turizma
* podizanje konkurentnosti turizma Općine Krapinske Toplice stvaranjem socijalno poticajnog razvojnog okruženja, poboljšanje turističke infrastrukture, diversifikacija turističkih doživljaja i/ili iskustava te uspostava tržišne prepoznatljivosti i poželjnosti.
* izrada strateškog dokumenta potrebnog za unapređenje turizma na području Općine Krapinske Toplice.

Slijedom iznijetoga utvrđen je nacrt Strateškog plana te se isti upućuje na javno savjetovanje.

**Javno savjetovanje traje je od 17.11. do 07.12.2020.g.**

OPĆINA KRAPINSKE TOPLICE